**PRIJEDLOG**

Temeljem članka 76. Zakona o sportu (NN RH 71/06, 150/08, 124/10, 124/11, 86/12, 94/13, 85/15 i 98/19) i članka 27. Statuta Grada Čakovca (Sl. gl. Grada Čakovca 9/09, 2/13, 3/13, 1/14, 1/18, 3/18 – proč. tekst), Gradsko vijeće Grada Čakovca je na svojoj \_\_ sjednici održanoj \_\_\_\_\_\_\_\_ 2019. godine, donijelo sljedeći

**PROGRAM JAVNIH POTREBA U SPORTU GRADA ČAKOVCA**

**ZA 2020. GODINU**

**I. UVOD**

Ustavom Republike Hrvatske utvrđena je obveza jedinica lokalne samouprave da obavljaju poslove koji se odnose na skrb o sportu. Grad Čakovec utvrđuje javne potrebe u sportu i za njihovo ostvarivanje osigurava financijska sredstva što je sukladno članku 76. Zakona o sportu (NN RH 71/06, 150/08, 124/10. 124/11, 86/12, 94/13, 85/15, 19/16 i 98/19). Sufinanciranje osnovnih uvjeta za bavljenje sportskim aktivnostima jedan je od primarnih ciljeva ovog Programa.

Sportska djelatnost temelji se na dobrovoljnosti, sklonosti i sposobnosti, gospodarskim postignućima, etičkim i moralnim načelima, znanstvenim i stručnim spoznajama te načelima olimpijskog pokreta i pravilima sporta. Sport pridonosi zdravom životu građana, odgoju i obrazovanju i gospodarskom promicanju društva te je činitelj humanih odnosa među ljudima, što su uz promidžbu kroz sportske aktivnosti osnovni motivi za svaku modernu sredinu da ulaže u sport.

**II. UTVRĐIVANJE JAVNIH POTREBA**

Javnim potrebama u sportu, za koja se sredstva osiguravaju u proračunu Grada, utvrđuju se programi, odnosno aktivnosti, poslovi i djelatnosti od značenja za Grad Čakovec:

* Poticanje i promicanje sporta
* Djelovanje sportskih udruga
* Djelovanje Zajednice sportskih udruga Čakovca
* Sportsko-rekreacijske aktivnosti građana
* Sportske aktivnosti osoba s invaliditetom i drugih osoba oštećena zdravlja
* Održavanje sportsko-rekreacijskih objekata
* Stručni rad u sportu
* Korištenje dvorana
* Sufinanciranje redovne djelatnosti
* Sufinanciranje vrhunskih sportaša
* Sportske aktivnosti mlađih kategorija
* Sufinanciranje sportskih manifestacija
* Sufinanciranje vrhunskog sporta i masovnosti mlađih kategorija
* Sport u mjesnoj samoupravi.

Programski ciljevi javnih potreba proizlaze iz trajnih opredjeljenja za razvoj sporta, pri čemu je sport sastavnicom razvoja moderne sredine, a vrhunski sport treba biti poticaj za razvoj ukupnog sporta. Ciljevi koji će se financirati iz Proračuna Grada Čakovca za 2020. godinu su: poticanje uključivanja u sport što većeg broja građana, osobito djece i mladeži, ulaganje u razvoj mladih sportaša radi stvaranja široke kvalitetne osnove, kao uvjeta daljnjeg napretka i očuvanja dostignute razine kvalitete čakovečkog sporta, očuvanje i unapređenje postojeće vrhunske sportske kvalitete koja potiče razvoj sporta i doprinosi ugledu Grada, te skrb o sportskim objektima Grada.

Sufinanciranje programa javnih potreba u sportu Grada Čakovca izvršavat će zajednički u koordinaciji Zajednica sportskih udruga Čakovca i Upravni odjel za društvene, međunarodne poslove i odnose s javnošću Grada Čakovca na temelju ciljeva koji sustavno i organizirano usmjeravaju razvoj sporta kroz sljedeće aktivnost:

**1. TROŠKOVI REDOVNE DJELATNOSTI, STUČNOG RADA**

**I KORIŠTENJA DVORANA**

Sukladno članku 75. stavcima 2. i 3. Zakona o sportu, Zajednica sportskih udruga Čakovca skrbi o poticanju i promicanju svekolikog sporta na području Grada Čakovca, a osobito sporta mladeži, usklađuje aktivnosti svojih članica, te predlaže program javnih potreba i skrbi o njihovom ostvarenju, sudjeluje u stvaranju uvjeta za pripremu sportaša i obavlja druge poslove i zadaće određene Zakonom i Statutom. Sredstva proračuna namijenjena financiranju programa, aktivnosti, poslova i djelatnosti u sportu sukladno članku 76. stavak 5. Zakona o sportu doznačuju se na račun Zajednice.

Zajednica sportskih udruga Čakovca objedinjuje rad 78 sportskih udruga s područja Grada Čakovca.

Sufinanciranje osnovnih uvjeta za bavljenje sportskim aktivnostima jedan je od primarnih ciljeva Programa javnih potreba u sportu Grada Čakovca, a uključuje financiranje:

* **Redovna djelatnost:** aktivnosti pripreme mladeži za bavljenje sportom, priprema sportaša za natjecanja, organizacija i sudjelovanje u sustavu natjecanja - planiraju se kroz programe treninga i natjecanja sportskih udruga, sukladno Pravilniku o kriterijima za raspodjelu sredstava;
* **Stručni rad:** povjeren je trenerima profesionalcima ili stručnim honorarnim voditeljima, sukladno Pravilniku o kriterijima za raspodjelu sredstava;
* **Korištenje dvorana:** program treninga sportaša realizira se na gradskim sportskim objektima i u školskim sportskim dvoranama, satnice su uređene Pravilnikom o kriterijima za raspodjelu sredstava.

Sredstva koja su osigurana u proračunu Grada Čakovca za aktivnosti Zajednice sportskih udruga Čakovca raspoređuju se sukladno:

* Pravilniku o kriterijima za raspodjelu sredstava
* Kriterijima za financiranje kvalitetnog sporta
* Kriterijima za financiranje manifestacija i ostalih potreba po odlukama Izvršnog odbora Zajednice
* Kategorizaciji sportskih manifestacija.

|  |  |
| --- | --- |
| **Troškovi redovne djelatnosti, stručnog rada i korištenja dvorana** | |
| Redovna djelatnost | 380.000,00 |
| Troškovi stručnog rada | 600.000,00 |
| Troškovi korištenja dvorana | 320.000,00 |
| **SVEUKUPNO:** | **1.300.000,00** |

**2. SPORTSKE AKTIVNOSTI MLAĐIH KATEGORIJA**

Osnovni cilj programa sporta mlađih kategorija je utjecati na opći rast i razvoj, ali i pripremu djece za bavljenje sportom. Zajednica sportskih udruga Grada Čakovca tijekom ljetnih školskih praznika organizira sportske kampove pod nazivom „Svaki tjedan sport jedan“, s ciljem da se djeci tijekom ljetnih školskih praznika omogući kontinuirano bavljenje sportskim aktivnostima. Naime, prestankom škole u lipnju uglavnom prestaju i vanškolske sportske i druge aktivnosti, a isto tako mnogi sportski klubovi tijekom ljeta ne održavaju treninge.

Isto tako, kampovi se organiziraju i tijekom zimskih školskih praznika. Organiziraju se kampovi u plivanju i klizanju.

Sportski kampovi najbolja su promidžba za kasnije uključivanje djece u sportske aktivnosti. Posebnu težinu ima, na osnovu prikupljenih podataka, činjenica da u kampovima sudjeluju većinom djeca koja se inače ne bave aktivno sportom i sportskim aktivnostima.

Sportske aktivnosti mlađih kategorija odnose se na tekuće donacije sportskim društvima. Raspored sredstava odnosi se na sljedeće:

|  |  |
| --- | --- |
| **Sportske aktivnosti mlađih kategorija** | |
| Ljetni sportski kampovi „Svaki tjedan sport jedan“ i zimski sportski kampovi | 150.000,00 |

**3. SUFINANCIRANJE VRHUNSKIH SPORTAŠA**

Ovaj program namijenjen je vrhunskim sportašima I. i II. kategorije sukladno Pravilniku o kategorizaciji Hrvatskog olimpijskog odbora (Hrvatskog paraolimpijskog odbora i Hrvatskog sportskog saveza gluhih), a kojima se isplaćuje sportska stipendija temeljem Odluke o raspodjeli sredstava za sufinanciranje vrhunskih sportaša Grada Čakovca. Sportska stipendija iznosi 3.000,00 kn mjesečno, a trenutno je prima gimnastičar Filip Ude.

|  |  |
| --- | --- |
| **Sufinanciranje vrhunskih sportaša** | |
| Sufinanciranje vrhunskih sportaša | 36.000,00 |

**4. KORIŠTENJE SPORTSKIH OBJEKATA**

Namjena sredstava za korištenje sportskih objekata odnosi se na sufinanciranje korištenja sportskih objekata kojima upravlja GP „Ekom“ d.o.o. članovima Zajednice sportskih udruga Čakovca:

|  |  |
| --- | --- |
| **Korištenje sportskih objekata** | |
| Korištenje sportskih objekata | 1.725.000,00 |

**5. SPORT U MJESNOJ SAMOUPRAVI**

Sredstva predviđena za sport u mjesnoj samoupravi raspodjeljuju vijeća mjesnih odbora i gradskih kotara temeljem provedenog javnog natječaja.

|  |  |
| --- | --- |
| **Sport u mjesnoj samoupravi** | |
| MO IVANOVEC | 70.000,00 |
| MO KURŠANEC | 50.000,00 |
| MO MAČKOVEC | 73.000,00 |
| MO MIHOVLJAN | 110.000,00 |
| MO N. S. NA DRAVI | 50.000,00 |
| MO N. S. ROK | 105.000,00 |
| MO SAVSKA VES | 60.000,00 |
| MO KRIŠTANOVEC | 60.000,00 |
| MO ŽIŠKOVEC | 25.000,00 |
| MO ŠANDOROVEC | 3.000,00 |
| MO TOTOVEC | 84.000,00 |
| MO ŠTEFANEC | 40.000,00 |
| GK JUG | 82.000,00 |
| GK ISTOK | 2.000,00 |
| **SVEUKUPNO:** | **814.000,00** |

**6. TROŠKOVI POSLOVANJA**

Sredstva koja se koriste za redovito poslovanje Zajednice sportskih udruga Čakovca. Zajednica ima jednog stalno zaposlenog djelatnika koji obavlja stručne poslove tajnika Zajednice. U vlasništvu Zajednice su i dva kombi vozila koja koriste sportski klubovi i sportaši prvenstveno za odlazak na natjecanja. Kombi vozila se redovito održavaju i servisiraju.

|  |  |
| --- | --- |
| **Troškovi poslovanja** | |
| Plaće za zaposlene (bruto) | 125.000,00 |
| Doprinosi na plaće | 25.000,00 |
| Sitni inventar i auto gume | 8.000,00 |
| Uredski oprema i namještaj | 1.000,00 |
| Intelektualne usluge | 2.000,00 |
| Premije osiguranja | 12.000,00 |
| Bankarske usluge i usluge platnog prometa | 2.000,00 |
| **SVEUKUPNO:** | **175.000,00** |

**7. POTICANJE I PROMICANJE SPORTA**

Sredstva planirana u proračunu Grada Čakovca osiguravaju se dijelom za sufinanciranje javnih potreba u sportu koje su od važnosti za Grad Čakovec, a služe za zadovoljavanje ad hoc programa i rješavanje situacija čije nastajanje nije bilo moguće predvidjeti. Sredstva se dodjeljuju temeljem Pravilnika o financiranju javnih potreba u društvenim djelatnostima Grada Čakovca. Dio sredstava osigurava provođenje javnih potreba koje uz redovno zahtijevaju dodatno sufinanciranje a dodjeljuju se temeljem provedenog javnog poziva.

Program poticanja sportske rekreacije, dakako, nije u mogućnosti obuhvatiti sve rekreacijske aktivnosti koje se kroz redovne oblike vježbanja, provođenja manifestacija, poduke, sportske igre i natjecanja, zajedničke gradske programe provode na području Grada, ali težište je da se podupre što više takvih aktivnosti.

Javne potrebe u sportu na području Grada Čakovca predstavljaju sljedeće aktivnosti:  
 a) provođenje dijela programa tjelesne i zdravstvene kulture djece i mladeži  
 b) provođenje sportskih i rekreativnih aktivnosti djece i mladeži  
 c) organizacija i provođenje sustava domaćih i međunarodnih natjecanja  
 d) sportsko-rekreacijske aktivnosti građana  
 e) sportske aktivnosti invalida i drugih osoba oštećena zdravlja.

Sredstva se raspoređuju kao:

|  |  |
| --- | --- |
| **Izdaci za rekreaciju i sport – ostali** | |
| Tekuće donacije sportskim društvima | 188.000,00 |
| Zakupnine i najamnine | 12.000,00 |
| **SVEUKUPNO:** | **300.000,00** |

**8. SUFINANCIRANJE SPORTSKIH MANIFESTACIJA**

Ovaj program odnosi se na sufinanciranje gradskih, državnih i međunarodnih sportskih susreta od osobitog interesa za Grad Čakovec, a sufinancira se korištenje sportskog objekta ili dio organizacijskih troškova priredbe (troškovi sudaca, medalja, pehara, tiskanog materijala, prehrana i sl.).

|  |  |
| --- | --- |
| **Sufinanciranje sportskih manifestacija** | |
| Tekuće donacije sportskim društvima | 100.000,00 |

Sredstva se dodjeljuju temeljem provedenog javnog poziva i Pravilnika o financiranju javnih potreba u društvenim djelatnostima Grada Čakovca.

**9. SUFINANCIRANJE VRHUNSKOG SPORTA**

**I MASOVNOSTI MLAĐIH KATEGORIJA**

Sufinanciranje kvalitetnog sporta i masovnost mlađih kategorija od posebnog su interesa za Grad Čakovec. Sredstva će se nakon javnog poziva raspodijeliti temeljem Pravilnika o financiranju javnih potreba u društvenim djelatnostima Grada Čakovca.

|  |  |
| --- | --- |
| **Sufinanciranje kvalitetnog sporta i masovnosti mlađih kategorija** | |
| Tekuće donacije sportskim društvima | 700.000,00 |

**10. EUROPSKI GRAD SPORTA**

Čakovec će tijekom cijele 2020. nositi titulu Europskog grada sporta. Prestižnu titulu dodjeljuje organizacija ACES Europe sa sjedištem u Bruxellssu. Prijava Čakovca zadovoljila je sve tražene elemente natječaja i tako će se naš grad naći u rijetkom društvu gradova od 25.000 do 500.000 stanovnika koji ima opremljenu sportsku infrastrukturu, najviše standarde transparentnosti kod dodjele javnih sredstava i posloženu politiku podrške sportu. Titula će doprinijeti daljnjoj pozicioniranju Čakovca kao sportskog grada u Hrvatskoj, ali i šire. Sredstva će se dodjeljivati temeljem provedenog javnog natječaja, a sa svrhom da se sadržajno i programsko obogati 2020. u znaku sporta.

|  |  |
| --- | --- |
| **Europski grad sporta** | |
| Europski grad sporta | 150.000,00 |

**III. REKREACIJA I SPORT - REKAPITULACIJA**

|  |  |
| --- | --- |
| **1. ZAJEDNICA SPORTSKIH UDRUGA GRADA ČAKOVCA** | |
| Troškovi redovne djelatnosti, stručnog rada i korištenja dvorana | 1.300.000,00 |
| Sportske aktivnosti mlađih kategorija | 150.000,00 |
| Sufinanciranje vrhunskih sportaša | 36.000,00 |
| Korištenje sportskih objekata | 1.725.000,00 |
| Sport u mjesnoj samoupravi | 814.000,00 |
| Troškovi poslovanja | 175.000,00 |
| Poticanje i promicanje sporta | 188.000,00 |
| Sufinanciranje sportskih manifestacija | 100.000,00 |
| Sufinanciranje vrhunskog sporta i masovnosti mlađih kategorija | 700.000,00 |
| Europski grad sporta | 150.000,00 |
| **UKUPNO KN:** | **5.338.000,00** |

**IV. PROVEDBA PROGRAMA**

Program javnih potreba u sportu Grada Čakovca za 2020. godinu sukladno važećim propisima provode stručne službe Zajednice sportskih udruga Čakovca i stručne službe Upravnog odjela za društvene, međunarodne poslove i odnose s javnošću Grada Čakovca.

**V. ZAKLJUČAK**

Program javnih potreba u sportu na području Grada Čakovca utvrđuje prioritete u sportu i sredstva za njihovo ostvarivanje, a sufinanciranjem se osiguravaju osnovni uvjeti za bavljenje sportskim aktivnostima.

Za ostvarivanje postavljenih programskih ciljeva bitan je rad na tri osnovna zadatka koji garantiraju kvalitetan sport na području Grada Čakovca:

* Potpora sportskoj mladeži, koja se temelji na radu s perspektivnim sportašima koji izrastaju iz posebnih programa treninga s mlađim uzrasnim kategorijama;
* Potpora vrhunskim sportskim klubovima, selekcijama i pojedincima, koji su pravo sportsko lice grada na nacionalnom i međunarodnom planu i koji promidžbom sporta doprinose njegovom razvoju;
* Poticanje uključivanja u sport što većeg broja građana kroz raznovrsne oblike sportsko-rekreacijskih aktivnosti.

**VI. PRIJELAZNE I ZAVRŠNE ODREDBE**

Ovaj Program stupa na snagu osmog dana od dana objave u Službenom glasniku Grada Čakovca, a primjenjuje se od 1. siječnja 2020. godine.

|  |  |  |
| --- | --- | --- |
| KLASA: | 021-05/19-01/98 | |
| URBROJ: | 2109/2-02-19-02 | |
| Čakovec, \_\_\_\_ 2019. | | |
| **PREDSJEDNIK GRADSKOG VIJEĆA**  Jurica Horvat, v.r. | |